open-index/open-wikipedia-markdown huggingface dataset:
Tinashe

**Tinashe Jorgensen Kachingwe** (s. 6. helmikuuta 1993 Lexington, Kentucky, Yhdysvallat, taiteilijanimeltään **Tinashe**) on yhdysvaltalainen laulaja, lauluntekijä, tanssija, musiikkituottaja ja näyttelijä. Hänen tunnettuihin rooleihin lukeutuvat liikkeentallennusmallina toimiminen elokuvassa "Napapiirin pikajuna", Robin Wheelerin näytteleminen Cartoon Networkin televisiosarjassa "Out of Jimmy’s Head", sekä toistuva rooli CBS:n televisiosarjassa "Miehen puolikkaat".

Vuosina 2007-2011 Tinashe oli osa tyttöbändiä nimeltään The Stunners. Yhtyeen hajottua hän julkaisi positiivisen vastaanoton saaneet mixtapet In Case We Die ja Reverie vuonna 2012. Niiden menestyttyä hyvin Tinashe solmi levytyssopimuksen RCA Recordsin kanssa ja julkaisi kolmannen mixtapen nimeltään Black Water vuonna 2013. Hänen debyyttisingle "2 On" saavutti Yhdysvalloissa Billboardin Rhythmic-radiolistan kärjen sekä Billboard Hot 100-listan sijan 24. Vuonna 2014 hän julkaisi debyyttistudioalbuminsa nimeltään Aquarius, jota kriitikot pitivät yhtenä "vankimmista" naisartistin debyyteistä vuosiin. Albumi sai ehdokkuuden Soul Train ja BET Awardille. Hänen yhdessä Snakehipsin sekä Chance the Rapperin kanssa esittämä "All My Friends" voitti Ivor Novello Awardin vuonna 2016 kategoriassa "Paras nykyaikainen biisi". Tinashen toinen studioalbumi nimeltään "Nightride" julkaistiin vuonna 2016 ja se saavutti Yhdysvalloissa Billboardin Top R&B/Hip-Hop Albums-listan sijan 8. Hänen kolmas studioalbumi "Joyride" julkaistiin vuonna 2018 ja se pääsi Billboard 200-listan sijalle 58. sekä Britannian R&B albumilistan sijalle 6.

Tinashen lähdettyä RCA Recordsilta hän julkaisi oman levy-yhtiön kautta hänen neljännen studioalbumin Songs for You marraskuussa 2019. Hänen tuotantoaan hallinnoi toistaiseksi Jay-Z:n omistama Roc Nation. Tinashe on kuvaillut musiikkiaan "rytmipopiksi" joka tutkii vaihtoehto R&B:n, popin ja hip hopin lajityyppejä. Hänen mixtapet ovat puolestaan olleet vielä kokeilevampia, niiden sisältäessä elementtejä tyypillisestä R&B:sta, elektro-hopista ja dark popista.

## Diskografia

#### Albumit

* Aquarius (7. lokakuuta 2014)
* Nightride (4. marraskuuta 2016)
* Joyride (13. huhtikuuta 2018)
* Songs for You (21. marraskuuta 2019)
* 333 (6. elokuuta 2021)
* BB/ANG3L (8. syyskuuta 2023)

#### Mixtapet

* In Case We Die (1. helmikuuta 2012)
* Reverie (6. syyskuuta 2012)
* Black Water (26. marraskuuta 2013)
* Amethyst (16. maaliskuuta 2015)

## Lähteet
Yleisradion johtoryhmä

**Yleisradion johtoryhmä** on Yleisradion hallituksen nimittämä toimielin. Se koostuu toimitusjohtajasta ja yksiköiden johtajista. Johtoryhmän tehtävä on avustaa toimitusjohtajaa yhtiön johtamisessa.

## Toimitusjohtaja
Yleisradion toimitusjohtaja on johtoryhmän ja koko yhtiön johtaja. Toimitusjohtaja vastaa toiminnan tuloksellisuudesta sekä hallintoneuvoston ja hallituksen päätösten täytäntöönpanosta. Toimitusjohtajan valitsee Yleisradion hallitus. Vuodesta 2025 Yleisradion toimitusjohtajana on toiminut Marit af Björkesten.

## Jäsenet
**Johtoryhmän jäsenet:**

## Lähteet

## Aiheesta muualla
* Organisaatio: Ylen toimitusjohtaja ja johtoryhmä
Johnnie Walker

**Johnnie Walker** on skotlantilainen viskibrändi, jonka juuret yltävät vuoteen 1820. Sitä on valmistanut Skotlannin Kilmarnockissa John Walker & sons Limited, jonka puolestaan omistaa monikansallinen Diageo plc. Viskiä myydään lähes ympäri maailman arviolta 223 miljoonaa pulloa à 0,7 litraa per vuosi (vuoden 2016 tieto). Tämä tekee siitä maailman myydyimmän blended-viskin.

## Tuotteet
* **Red Label:** myydyin skottilainen viskilaatu vuodesta 1945. Red Labelille ei ole määritelty tiettyä ikää. 
* **Black Label:** 12 vuotta kypsytetty blended viski. Myös yksi eniten myydyistä viskilaaduista.
* **Double Black Label:** Black Label viskiin perustuva, 2011 lanseerattu erikoisviski. Tehdään lisäämällä tavalliseen Black Label viskiin turvemaista single malt viskiä ja kypsyttämällä sitä voimakkaasti hiiltyneissä tammitynnyreissä.
* **Green Label:** Vuonna 1997 nimellä Johnny Walker Pure Malt lanseerattu 15-vuotias blended-viski. Nimettiin Green Labeliksi vuonna 2004 ja poistui tilapäisesti valikoimista Taiwanin ulkopuolella vuonna 2012. Vuonna 2016 Green Label tuli uudelleen saataville kaikilla markkina-alueilla.
* **Gold Label:** Tyypillisesti yli 15-vuotiaasta maltaasta valmistettu blended viski, joka kehitettiin Alexander Walker II:n reseptien pohjalta juhlistamaan John Walker & Sonsin 100-vuotista taivalta. Gold Label pullotettiin alkujaan 18 vuoden iässä ja nimettiin *The Centenary Blendiksi*. Vuonna 2013 se uudelleen nimettiin nimelle **Gold Label Reserve** eikä sille ole nykyisin määritelty tiettyä ikää.
* **Aged 18 Years:** Alkujaan nimellä *Platinium Label* lanseerattu brändi, joka tarkoitettiin korvaamaan alkuperäinen Gold Label etenkin Aasian markkinoilla. Platinium Labelin nimi vaihdettiin Johnnie Walker Aged 18 Years -muotoon vuonna 2017. Etikettiä lukuun ottamatta tuote pysyi samana.
* **Blue Label:** Johnnie Walkerin premium-brändi. Blue Label viskillä ei ole tiettyä ikää, mutta sen reseptissä pyritään jäljittelemään mahdollisimman autenttisesti yhtiön varhaisimpia 1800-luvun viskejä. Pullot ovat sarjanumeroituja ja myydään silkkiverhoillussa laatikossa yhdessä aitoustodistuksen kanssa. Johnnie Walker Blue Label on yksi kalleimmista blended-viskeistä markkinoilla.

## Aiheesta muualla

*Johnnie Walkerin kotisivut
Audi 100 (C3)

**Audi 100 C3** (Typ 44) on Audi 100:n kolmannen sukupolven malli, jota valmistettiin vuosina 1982–1991. Se korvasi edeltäneen C2-mallin ja seuraajaksi tuli C4. Malli valittiin Vuoden autoksi Euroopassa 1983. Pohjois-Amerikassa autoa myytiin **Audi 5000** -nimisenä.

## Audi 100 C3 (1982–1991)

Kolmannen sukupolven Audi 100 esiteltiin syksyllä 1982. Se oli muotoiltu huomattavasti edeltäjäänsä virtaviivaisemmin, ja korin ilmanvastuskerroin olikin alhainen 0,30. Kaksiovista korimallia ei enää ollut saatavilla, ja syksyllä 1983 esitelty Avant oli nyt farmarikorinen edellismallin hatchbackin sijaan.

Vuoden 1988 alussa näkyvin ulkoinen muutos oli uudenlaiset ovenkahvat ja uusi kojetaulu. Lisäksi auto sai aiemmin pienemmässä Audi 80 -mallissa esitellyn ''procon-ten''-turvajärjestelmän. Se on mekaaninen, moottoriin ja vaihdelaatikkoon kiinnitettyihin vaijereihin perustuva järjestelmä, joka etutörmäyksen sattuessa kiristää etumatkustajien turvavyöt ja vetää ohjauspyörän kuljettajasta poispäin.

 

## Lähteet

## Aiheesta muualla
Alppihiihdon maailmancup 1985–1986

**Alppihiihdon maailmancup 1985–1986** oli historian 20. alppihiihdon maailmancup -kausi.

## Loppupisteet
### Miehet
#### Kokonaiskilpailu

### Naiset
#### Kokonaiskilpailu

## Lähteet
*
Kalliolan koulu

**Kalliolan koulu** on eteläsavolaisen Kangasniemen kunnassa toimiva, alkeisopetusta antava alakoulu (luokka-asteet 0-2). 

Oppilaitostilastoissa Kalliolan koulun oppilaat on esitetty yhdessä Beckerin koulun (luokka-asteet 3-6) kanssa nimellä Kirkonkylän koulu. Vuonna 2018 (2016) Kirkonkylän koulua kävi Kangasniemellä yhteensä 201 (202) peruskoulun oppilasta.

## Lähteet
Elomaan koulu

**Elomaan koulu** on eteläsavolaisen Hirvensalmen kunnassa toimiva suomenkielinen yhtenäiskoulu (luokka-asteet 1-9). Koulun rehtori on Petteri Lahdelma. 

Vuonna 2018 (2016) koulua kävi yhteensä 123 (142) peruskoululaista.

## Lähteet

## Aiheesta muualla
*Hirvensalmelainen
*Elina Keskitalo (4.4.2017) Koululaiset harjoittelevat äänestämistä Nuorisovaaleissa — Hirvensalmen Elomaan koulussa eniten ääniä sai keskusta (lansi-savo.fi)
Audi 80 (B2)

**Audi 80 B2** (Typ 81) on Audi 80:n toisen sukupolven malli, jota valmistettiin vuosina 1978–1986. Se korvasi edeltäneen B1-mallin ja seuraajaksi tuli B3. Pohjois-Amerikassa autoa myytiin **Audi 4000** -nimisenä.

## Audi 80 B2 (1978–1986)

Toisen sukupolven Audi 80 esiteltiin syksyllä 1978 neliovisena sedanina. Sen rinnalle tuli myös kaksiovinen versio seuraavan vuoden alussa. Mallisarjaan kuuluivat myös kaksiovinen Audi Coupé ja sen suorituskykyisempi versio Audi Quattro. 80-mallin rinnalla myytiin myös paremmin varusteltua ja suurempimoottorista Audi 90 -mallia. Samalle pohjalevylle Audi 80:n kanssa perustuu myös muutamaa vuotta myöhemmin esitelty Volkswagen Passat B2.

Syksyllä 1984 mallin ulkonäköä uudistettiin vuonna 1982 esiteltyä suurempaa Audi 100 -mallia vastaavaksi. Muutoksia tehtiin muun muassa puskureihin, ajovaloihin ja etusäleikköön. Lisäksi takavaloista tuli aiempaa suuremmat ja takaluukun kansi aukesi nyt puskurin yläreunasta saakka.
 

## Lähteet

## Aiheesta muualla
Karl Immermann

**Karl Leberecht Immermann** (1796–1840) oli saksalainen runoilija ja näytelmäkirjailija. Immermannin ensimmäiset näytelmät olivat romanttisia. Myöhemmin hän kirjoitti historiallisia draamoja, joista esimerkkeinä *Das Trauerspiel in Tirol* (aiheena Andreas Hofer) (1827), *Kaiser Friedrich II* (1828) ja trilogia *Alexis* ja syvämietteinen mysteerinäytelmä *Merlin*. Immermannin pääteokset ovat romaani *Die Epigonen* (1835) ja humoristis-idyllinen romaani *Münchhausen* (1839). Merkittäviin kuuluu myös koominen sankarieepos *Tulifäntchen* (1830). Immermann koetti Düsseldorfissa 1835–1838 toteuttaa mallinäyttämötaidetta ja saikin paljon aikaan. Yritys kuitenkin raukesi lähinnä taloudellisiin vaikeuksiin. Immermannin kootut teokset ilmestyivät 1835–1843.

## Suomennettu teos
*  Sarja: Kariston 1 mk. Romaaneja, 38

## Lähteet

## Aiheesta muualla
Vittorio Imbriani

**Vittorio Imbriani** (1840–1886) oli italialainen runoilija ja kirjallisuushistorioitsija. Hän osallistui vapaaehtoisena vuosien 1859 ja 1866 sotaretkiin. Imbriani on koonnut paljon satuja ja kansanlauluja. Vuonna 1874 Imbriani esiintyi etevänä lyyrikkona ja satiirikkona teoksella *Esercizi di prosodia*. Osittain tärkeitä ovat Imbrianin Dante-tutkielmat *Studi Danteschi* (1890).

## Lähteet

## Aiheesta muualla
Yrttikuminat

**Kuminat** eli **yrttikuminat** (*Carum*) on sarjakukkaiskasvien (Apiaceae) heimoon kuuluva kasvisuku. Sukuun kuuluu ainakin noin 30 lajia, mahdollisesti jopa reilut 100 lajia, mutta monien yrttikuminoiden sukuun kuvattujen lajien taksonominen asema on toistaiseksi epävarma.

Kuminat ovat kaksivuotisia ja kaljuja ruohovartisia kasveja. Niiden varsi on ontto sekä tavallisesti runsashaarainen. Lehdet ovat kahteen tai kolmeen kertaan parilehdykkäisiä ja väriltään vaaleanvihreitä. Yrttikuminoiden kukintona on sarja. Kukkien verholehdet ovat hyvin pieniä tai puuttuvat kokonaan. Kukkien terälehdet ovat puolestaan väriltään valkoisia tai punertavia. Hedelmä on pitkänsoikea ja sivuiltaan tasapintainen.

Kuminoiden sukuun kuuluvaa maustekuminaa eli kuminaa (*Carum carvi*) käytetään maustekasvina. Roomankumina eli juustokumina (*Cuminum cyminum*) kuuluu kesäkuminoiden (*Cuminum*) sukuun.

## Lajeja
* *[[maustekumina|Carum carvi]]* – maustekumina eli kumina
* *[[Carum carvifolium]]*
* *[[Carum diversifolium]]*
* *[[Carum verticillatum]]*

## Lähteet

## Aiheesta muualla
* Suomen lajitietokeskus: Kuminat (yrttikuminat) (''Carum'')
* Pherobase: Floral volatiles of Genus ''Carum''
The Midnight

**The Midnight** on yhdysvaltalainen synthwave-yhtye, jonka jäsenet ovat laulaja-lauluntekijä Tyler Lyle ja tuottaja-lauluntekijä Tim McEwan.

Lyle on taustaltaan laulaja-lauluntekijä. Lyle on kiertänyt esiintymässä, julkaissut omia albumeita ja oli Court Yard Houndsin country-albumin *Amelita* (2013) yksi kirjoittajista. McEwan on säveltänyt muun muassa Diddylle ja New Kids on the Blockille sekä säveltänyt ja tuottanut The Wantedin musiikkia.

The Midnight yhdistää analogisen ja digitaalisen äänimaailman. Syntetisaattoriin ja prosessoituun lauluääneen lisätään saksofoni ja joskus kitarasoolo. Yhtyeen vaikutteina ovat toimineet etenkin Journeyn, Van Halenin ja Phil Collinsin kaltaiset artistit, varhaisten videopelien äänimaisemat, Tangerine Dreamin ja John Carpenterin syntetisaattorimusiikki sekä *[[Top Gun]]*- ja *[[Paluu tulevaisuuteen]]* -tyylisten elokuvien musiikki.

Esikoisalbumi *Endless Summer* ilmestyi 2016. EP-levy *Nocturnal* (2017) sijoittui Billboardin sijalle 17.

## Diskografia
### Studioalbumit
* *Endless Summer* (2016)
* *Kids* (2018)
* *Monsters* (2019)
* *Heroes* (2022)
* *Syndicate* (2025)

### Yhteisalbumit
* *The Midnight Remixed 01* (2017)
* *The Midnight Remixed 02* (2019)

### EP:t
* *Days of Thunder* (2014)
* *Nocturnal* (2017)
* *Horror Show* (2020)
* *The Rearview Mirror* (2021)

## Lähteet
* Discogs

### Viitteet
Valtteri Leppänen

**Valtteri Juho Leppänen** (s. 25. kesäkuuta 1997) on suomalainen koripalloilija, pelipaikaltaan pääasiassa heittävä takamies. Hän edustaa Korisliigassa pelaavaa Tampereen Pyrintöä.

## Pelaajaura

Leppänen on Säynätsalon Riennon kasvatti ja pelasi juniorina jyväskyläläisen HoNsU:n joukkueissa. Miesten valtakunnallisissa sarjoissa hän aloitti pelaamisen M1DA:n JBA:ssa jota edusti vuosina 2016–2019.

Kaudeksi 2019–2020 Leppänen siirtyi Korisliigaan: hän pelasi Joensuun Katajassa rotaatiopelaajana. Koronaviruspandemian johdosta keskeytetyllä kaudella hän pelasi myös FIBA Europe Cupissa. Toukokuussa 2020 Leppänen siirtyi opiskelupaikan viitoittamana Tampereen Pyrintöön yksivuotisella sopimuksella. Hän on pelannut myös Pyrinnön akatemiajoukkueessa M1DA:ssa. Korisliigassa Leppänen heitti tammikuussa Lahtea vastaan 12 minuutissa uuden piste-ennätyksensä, 15 pistettä.

## Lähteet
* Valtteri Leppänen Suomen Koripalloliitto
* Profiili Kataja Basket Club

### Viitteet

## Aiheesta muualla
* Valtteri Leppanen Basketball Player Profile eurobasket.com
Arthur-Léon Imbert de Saint-Amand

**Arthur-Léon Imbert de Saint-Amand** (1834–1900) oli ranskalainen aatelinen, paroni ja kirjailija.

Hänen teoksistaan tunnettuja ovat erityisesti hänen kuuluisista ranskalaisista naisista kirjoittamansa kuvaukset, joista osasta on tehty versioita nuorisoa varten. Niistä merkittävimpiä ovat *Portraits de femmes françaises du XVIII et du XIX siècle* (1869), *Deux victimes de la commune* (1871), *Madame de Girardin* (Delphine de Girardin, 1874), *Les femmes de Versailles* (1875–1879), *Portraits de grandes dames* (1875), *Les femmes de Tuileries* (1880–1899), *Marie-Amélie et la société française en 1847*.

## Lähteet
Mikko Pauna

**Mikko Pauna** (s. 21. heinäkuuta 1993) on suomalainen pesäpalloilija. Pauna edustaa Superpesiksessä pelaavaa Manse PP:tä. Paunan kasvattajaseura on Pöytyän Urheilijat.  Pauna on edustanut Superpesiksessä myös Hyvinkään Tahkoa. Hän pelaa sisäpelissä ykköstilanteen vaihtajana.  Kaudella 2016 alkaneella urallaan Superpesiksessä Pauna on pelannut 84 runkosarjaottelua. Näissä hän on lyönyt neljä kunnaria ja seitsemän tavallista juoksua, tuonut 112 juoksua ja kerännyt 311 kärkilyöntiä. Pauna on pelannut kolme Superpesiksen karsintasarjan ottelua. Näissä hän on tuonut kolme juoksua ja kerännyt 14 kärkilyöntiä. Pesäpallon ohella Pauna opiskelee Turussa lääkäriksi.

## Lähteet
Iffland

**Iffland** tarkoittaa seuraavia asioita:

* August Wilhelm Iffland (1759–1814), saksalainen näyttelijä, teatterinjohtaja ja näytelmäkirjailija
* Heinrich Iffland (1897–1944), Suomessa vaikuttanut saksalainen valokuvaaja

## Muuta
* Iffland-sormus, korkea saksalainen näyttämötaiteen kunnianosoitus.
Muunnos

**Muunnos** voi tarkoittaa esimerkiksi seuraavia:

* muunnos, tieteellisessä luokittelussa käytetty lajinsisäinen luokittelutaso
* yksikkömuunnos eli lukuarvon muuntaminen yksiköstä toiseen, esimerkiksi tuumista senttimetreiksi
* matemaattinen operaatio, kuten Fourier-muunnos, Laplace-muunnos tai Mellinin muunnos
Suomenniemen koulu

**Suomenniemen koulu** oli Mikkelin kaupungin eteläosassa, Suomenniemen pitäjän Suomenniemen kirkonkylässä toiminut suomenkielinen alakoulu (luokka-asteet 1–6).  Se lakkautettiin kevääseen 2023.

Koulua kävi loppuvaiheessa noin 26 oppilasta (vuonna 2018 yhteensä 30 oppilasta).

Koulun vieressä sijaitsee Suomenniemen kirjasto.

## Lähteet
2 On

**2 On** on yhdysvaltalaisen laulajan-lauluntekijän Tinashen musiikkikappale, jolla vierailee myös yhdysvaltalaisräppäri Schoolboy Q. Sen julkaisi RCA Records Tinashen Aquarius-debyyttistudioalbumin ensimmäisenä singlenä 21. tammikuuta 2014. Kappaleen ovat sanoittaneet Tinashe, Schoolboy Q, Bobby Brackins, sekä sen tuottajat DJ Mustard, Jon Redwine ja Marley Waters. Kappale sisältää mukaelman jamaikalaisartistin Sean Paulin vuonna 2005 julkaisemasta kappaleesta "We Be Burnin’", jonka myötä kappaleen sanoittajiksi on kreditoitu myös Cezar Cunningham, Sean Paul, Steven Marsden, Delano Thomas, Michael Jarrett ja Craig Serani Marsh.

"2 On" on lajityypiltään elektro-R&B kappale joka sisältää elementtejä myös trap-musiikista. Sanoiltaan kappale kertoo elämän täysillä elämisestä. Kappaleen musiikkivideon ohjasi Hannah Lux Davis ja se julkaistiin 24. maaliskuuta 2014. "2 On" oli kaupallisesti kohtalainen menestys, sen päästyä Yhdysvaltain Billboard Hot 100-listan sijalle 24., jonka lisäksi se pääsi singlelistan viidenkymmenen parhaan joukkoon Australiassa sekä viidenkymmenen soitetuimman joukkoon lukuisilla radiosoittolistoilla. Kappale on myynyt julkaisunsa jälkeen Australiassa ja Yhdysvalloissa platinaa.

## Lähteet
ICN Business School

**ICN Business School** on eurooppalainen kauppakorkeakoulu, joka toimii La Défensessa, Berliinissä, Nürnbergssa, ja Nancyssa. ICN perustettiin Ranskassa vuonna 1905.

Vuonna 2019 ICN oli kuudeskymmenesyhdeksäs Financial Timesin Euroopan kauppakorkeakoulujen rankinglistalla.

ICN on kansainvälinen kolmoisakkreditointi (AMBA, EQUIS ja AACSB). Koulun merkittäviin alumneihin lukeutuvat muun muassa Nicolas Thévenin (Ranskan katolinen arkkipiispa) ja Masséré Touré (Norsunluurannikon poliitikko).

## Lähteet

## Aiheesta muualla
*Virallinen kotisivu
Hannah Lux Davis

**Hannah Lux Davis** (s. 17. toukokuuta 1986 Bellevue, Washington, Yhdysvallat) on yhdysvaltalainen musiikkivideo-, mainos- ja elokuvaohjaaja. Hän on toteuttanut lukuisia musiikkivideo-ohjauksia muun muassa Ariana Grandelle, Demi Lovatolle, Nicki Minajille, Lil Waynelle, Paris Hiltonille ja Drakelle. Davis on saavuttanut urallaan muun muassa kaksi MTV Video Music Award-palkintoa sekä lukuisia ehdokkuuksia.

Davisillä on diagnosoitu exophoria, joka on vaikuttanut hänen kykyynsä lukea ja kirjoittaa. Hän on maininnut omien ohjauksien suurimmiksi vaikuttajiksi Floria Sigismondin ja Sophie Mullerin.

## Lähteet
Ludwig Hölty

**Ludwig Heinrich Christoph Hölty** (1748–1776) oli saksalainen lyyrikko, Göttingenin runoilijaliiton jäsen. Höltyn lauluissa, oodeissa ja elegioissa ilmenee eloisaa luonnosta nauttimista, kiintymystä maalaiselämän rauhaan, elämäniloa, mutta myös syvää surumielisyyttä ja kuolemankaihoa. Höltyn runot on julkaissut muun muassa Friedrich Voigts vuonna 1804.

## Lähteet

## Aiheesta muualla
Sofus Høgsbro

**Sofus Magdalus Høgsbro** (1822–1902) oli tanskalainen toimittaja ja poliitikko. Hän valmistui teologian kandidaatiksi 1848. Hän sai nuorena herätteitä grundtvigilaisuudesta. Hän oli 1850–1862 Røddingin kansanopiston johtaja, 1858—1864 ja 1865—1902 folketingetin jäsen ja 1887–1901 puheenjohtaja sekä 1872–1893 valtionreviisori. Hän toimitti 1865–1883 viikkolehteä *Dansk folketidende*, joka levitti poliittista valistusta maalaisväestön keskuuteen. Høgsbro oli aikanaan vasemmiston maltillisimpia, kokeneimpia ja vaikutusvaltaisimpia johtajia. Hänen kuolemansa jälkeen julkaistiin hänen muistelmansa *Mit forhold til Grundtvig, Tscherning og Monrad* (1902).

Høgsbron poika oli poliitikko Svend Høgsbro (1855–1910).

## Lähteet

## Aiheesta muualla

* Sofus Høgsbro, Dansk biografisk leksikon
Alppihiihdon maailmancup 1987–1988

**Alppihiihdon maailmancup 1987–1988** oli historian 22. alppihiihdon maailmancup -kausi.

## Loppupisteet
### Miehet
#### Kokonaiskilpailu

### Naiset
#### Kokonaiskilpailu

## Lähteet
*
No Drama

**No Drama** on yhdysvaltalaisen laulajan Tinashen musiikkikappale, jolla vierailee myös yhdysvaltalaisräppäri Offset. Sen julkaisi RCA Records Tinashen kolmannen, Joyride-studioalbumin johdantosinglenä 18. tammikuuta 2018. Kappaleen ovat sanoittaneet Tinashe, Offset, Starrah sekä sen tuottaja Stargate. Sanoiltaan kappale kertoo artistin halusta vältellä ylimääräistä draamaa. Kappaleen musiikkivideon ohjasi Sasha Samsonova ja se julkaistiin singlen julkaisupäivänä.

"No Drama" oli kaupallisesti huono menestys, sen jäätyä vallan pois singlelistoilta. Kappale saavutti kuitenkin nousussa olevien kappaleiden listoilla kohtalaista suosiota, sen päästyä sellaisten listojen viidenkymmenen parhaan joukkoon Belgiassa (Flanderi), Uudessa-Seelannissa ja Yhdysvalloissa. Tinashe on esittänyt kappaleen livenä muun muassa Good Morning Americassa 6. huhtikuuta ja Tonight Showssa 12. huhtikuuta 2018.

## Lähteet
Pakistan International Airlinesin lento 8303

**Pakistan International Airlinesin lento 8303** oli Pakistan International Airlinesin reittilento Lahoresta Karachiin. 22. toukokuuta 2020 reittiä lentänyt Airbus A320 syöksyi maahan lähellä Modelissa, lähellä Karachia. Lennon kyydissä oli 91 matkustajaa ja 8 miehistön jäsentä. Onnettomuudessa kuoli 97 ihmistä ja 2 ihmistä loukkaantui. Lisäksi maaperällä 8 ihmistä sai vammoja.

## Onnettomuuden kulku
Lento lähti Lahoresta noin klo 13:00 ja noin 90 minuutin lennon jälkeen klo 14:45 (09:45 UTC) lento syöksyi maahan tiheästi asutulle asuinalueelle noin 3 kilometrin päässä Jinnahin kansainvälisestä lentoasemasta. Ennen maahansyöksyä kone oli yrittänyt 2-3 kertaa laskeutumista. Silminnäkijähavaintojen mukaan lentokone oli tulessa vain hetkiä ennen kuin se syöksyi talojen päälle. Onnettomuus aiheutti rakennuksiin vaurioita ja jotkin niistä syttyivät palamaan. Turma taltioitui valvontakameraan.

## Lähteet
Ristisuoja

**Ristisuoja** on immuniteetti joka perustuu jonkin toisen taudin antamaan immuunivasteeseen. Rokote joka on tarkoitettettu toiselta taudita suojaamiseen voi saada aikaan ristisuojan joka voi antaa suojan toiseen tautiin tai lieventää sen aiheuttamia oireita.

Isorokkoon ensimmäisen rokotteen kehittänyt Edward Jenner käytti immuniteetin aikaan saamiseen lehmänrokkoa joka aiheutti lievemmän taudin mutta sai aikaan immuniteetin molempiin eli ristisuojan.

## Lähteet

## Aiheesta muualla
* Rokotetutkijat käyvät kahden rintaman sotaa
* ”Ovela virus osaa yllättää!” Influenssakauden alkuun on kuukausia, mutta rokotevalmistus alkoi jo Ranskassa
* Spesifinen ja ristiin reagoiva vasta-ainevaste lavantautirokotteen saaneilla henkilöillä
* Lehmärokon historiaa
Lush Life (Zara Larssonin kappale)

**Lush Life** on ruotsalaisen laulajan Zara Larssonin musiikkikappale. Se julkaistiin hänen toisen, So Good-studioalbumin johdantosinglenä Ruotsissa 5. kesäkuuta ja muualla maailmassa 9. kesäkuuta 2015. Kappaleen ovat kirjoittaneet Emanuel Abrahamsson, Marcus Sepehrmanesh, Linnea Södahl, Fridolin Walcher, Christoph Bauss ja Iman Conta Hultén. Kappaleen tuotannosta vastasivat puolestaan Freedo sekä Shuko. Kappaleelle on toteutettu kolme erilaista musiikkivideota. Niistä ensimmäisen ohjasi Måns Nyman ja sillä nähdään Larsson tanssimassa valkoisella taustalla. Toinen video on uudelleeneditoitu versio alkuperäisestä, jossa on tällä kertaa värit ja se on suunnattu kansainvälisille markkinoille. Kolmas video on puolestaan Yhdysvaltain markkinoille suunnattu Mary Clertén ohjaama versio, joka julkaistiin 5. heinäkuuta 2016. Tällä versiolla nähdään Larsson tanssimassa pastellisävyisillä taustoilla.

"Lush Life" oli kaupallisesti kansainvälinen menestys, sen päästyä singlelistan viiden parhaan joukkoon Alankomaissa, Australiassa, Belgiassa (Flanderi), Irlannissa, Isossa-Britanniassa, Israelissa, Itävallassa, Luxemburgissa, Norjassa, Ruotsissa, Saksassa, Skotlannissa, Slovakiassa, Sveitsissä, Tanskassa ja Unkarissa. Lisäksi se pääsi kymmenen parhaan joukkoon Espanjassa, Suomessa, Tšekissä ja Uudessa-Seelannissa. Kappale on mukana myös tanssipelin *[[Just Dance 2019]]* lisämateriaalipainoksessa nimeltään *Just Dance Unlimited*.

## Lähteet
No Broken Hearts

**No Broken Hearts** on yhdysvaltalaisen laulajan-lauluntekijän Bebe Rexhan musiikkikappale, jolla vierailee myös yhdysvaltalaisräppäri Nicki Minaj. Sen julkaisivat Warner Records ja Island Records digitaalisesti ladattavana singlenä 16. maaliskuuta 2016. Kappaleen ovat sanoittaneet Rexha, Minaj, Koko LaRoo, Kgaugelo Nalane sekä Jacob Kasher Hindlin ja sen tuottivat The Invisible Men sekä Saltwives. Kappaleen musiikkivideon ohjasi Dave Meyers ja se julkaistiin 7. huhtikuuta 2016.

"No Broken Hearts" oli kaupallisesti huono menestys, sen päästyä singlelistalle ainoastaan Saksassa. Artistien kotimaassa Yhdysvalloissa kappaleen paras saavutus oli Billboardin Mainstream Top 40-listan sija 30. Rexha on esittänyt kappaleen livenä muun muassa Jimmy Kimmel Livessä 6. toukokuuta ja The Late Late Show with James Cordenissa 16. kesäkuuta 2016.

## Lähteet
Kultabromidi

**Kultabromidi** (AuBr3) on kulta- ja bromidi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä ja reagenssina analyyttisessä kemiassa.

## Ominaisuudet, valmistus ja käyttö
Huoneenlämpötilassa kultabromidi on ruskehtavan punaista, lähes mustaa, kiteistä ainetta. Kiinteänä se on rakenteeltaan dimeeri Au2Br6 ja sen alkeiskoppi on monokliininen. Yhdiste liukenee veteen ja etanoliin. Kultabromidi muistuttaa kemiallisilta ominaisuuksiltaan kulta(III)kloridia ja sen muodostaa esimerkiksi bromidi-ionien kanssa kompleksisen tetrabromoauraatti(III)ionin ([AuBr4]-).

Kultabromidia valmistetaan alkuaineistaan kullasta ja bromista kuumentamalla. 
:2 Au + 3 Br2 → 2 AuBr3

Kultabromidia käytetään katalyyttinä orgaanisen kemian synteeseissä esimerkiksi hydrolyyseissä, kuten Nef-reaktiossa ja sykloadditioissa. Analyyttisessä kemiassa sitä voidaan käyttää alkaloidien tunnistamiseen.

## Lähteet
In the Name of Love (Martin Garrixin ja Bebe Rexhan kappale)

**In the Name of Love** on alankomaalaisen DJ-tuottajan Martin Garrixin sekä yhdysvaltalaisen laulajan-lauluntekijän Bebe Rexhan musiikkikappale. Sen julkaisivat STMPD RCRDS, Epic Records ja Sony Music Entertainment digitaalisesti ladattavana singlenä 29. heinäkuuta 2016. Kappaleen ovat sanoittaneet Garrix, Rexha, Matthew Radosevich, Ruth-Anne Cunningham, Stephen Philibin, Ilsey Juber ja Yael Nahar, joista Garrix ja Radosevich myös tuottivat sen Steve Jamesin sekä Simon Saysin kanssa. Kappaleen musiikkivideon ohjasi Emil Nava ja se julkaistiin Apple Musicissa 9. elokuuta ja YouTubessa 23. elokuuta 2016.

"In the Name of Love" oli kaupallisesti kansainvälinen menestys, sen päästyä singlelistan viiden parhaan joukkoon Alankomaissa ja Norjassa sekä kymmenen parhaan joukkoon neljässätoista muussa valtiossa kuten Australiassa, Irlannissa, Portugalissa, Ruotsissa, Suomessa ja Sveitsissä. Kappale myi parhaimmillaan nelinkertaista platinaa Italiassa, Meksikossa, Puolassa ja Ruotsissa.

## Lähteet
Me Too (kappale)

**Me Too** on yhdysvaltalaisen laulajan-lauluntekijän Meghan Trainorin musiikkikappale. Sen julkaisi Epic Records hänen toisen, Thank You-studioalbumin toisena singlenä 5. toukokuuta 2016. Kappaleen ovat sanoittaneet Trainor, Ricky Reed, Jacob Kasher Hindlin, Jason Desrouleaux ja Peter Svensson, joista Reed myös tuotti sen. "Me Too" on lajityypiltään elektro ja R&B-kappale, joka kertoo itserakkaudesta sekä omatunnon kohentamisesta ja kehottaa kuuntelijoita olemaan vielä itsevarmempia omasta itsestään. Kappale sai musiikkikriitikoilta vaihtelevia vastaanottoja ristiriitaisista negatiivisiin, joidenkin kriitikoiden moittiessa Trainoriä leveilystä. Kappaleen musiikkivideon ohjasi Hannah Lux Davis ja se julkaistiin vevo-kanavalla 9. toukokuuta 2016. Video kuitenkin jouduttiin poistamaan ja uudelleenkäsittelemään Trainorin pyynnöstä saman päivän aikana, hänen koettua tulleensa nolatuksi videolla ilmaantuneen hänen vartaloon kohdistetun digitaalisen manipulaation takia. Video uudelleenjulkaistiin seuraavana päivänä.

"Me Too" oli kaupallisesti kohtalainen menestys, sen päästyä singlelistan kymmenen parhaan joukkoon Australiassa, Guatemalassa ja Kanadassa sekä kahdenkymmenen parhaan joukkoon Meksikossa ja Yhdysvalloissa. Lisäksi se on myynyt Yhdysvalloissa kolminkertaista ja Australiassa sekä Kanadassa nelinkertaista platinaa. Trainor on esittänyt kappaleen livenä muun muassa The Tonight Show Starring Jimmy Fallonissa, Good Morning Americassa ja The Today Showssa.

## Lähteet
Helleeniset kielet

**Helleeniset kielet** on indoeurooppalaiseen kielikuntaan kuuluva kieliryhmä. Helleenisiin kieliin kuuluu reilun 13 miljoonan ihmisen puhuma nykykreikka murteineen ja tsakonian kieli sekä kreikan varhaisemmat vaiheet (muinaiskreikka). 1000-luvulla eaa. puhutun muinaismakedonian suhde helleenisiin kieliin on kiistelty. 

## Historia

Kieliryhmän kantakielen kantahelleenin arvellaan eronneen indoeurooppalaisesta kantakielestä noin 3 000 – 2 000 eaa. yhdessä armenialaisten ja indoarjalaisten kielten kanssa, joista kantahelleeni erosi hieman myöhemmin. Helleeniset kielet kehittyivät Välimeren ympäristössä Kreikassa, Italiassa ja lähisaarilla.

## Levinneisyys

Maailmassa on noin 13 miljoonaa kreikan kielen puhujaa. Heistä noin 10,7 miljoonaa Kreikassa ja noin 1,1 miljoonaa Kyproksella. Kreikka on virallinen kieli Kreikassa ja Kyproksella. Lisäksi kreikkaa puhutaan jonkin verran muun muassa Albaniassa (noin 15 000 puhujaa) ja muissa Balkanin maissa, Italiassa, Turkissa. Israelissa, Armeniassa ja Georgiassa sekä kreikkalaisissa maahanmuuttajayhteisöissä Yhdysvalloissa, Australiassa ja muissa maissa. Kreikka on myös yksi Euroopan unionin virallisista kielistä. Tsakonian kieltä puhuu äidinkielenään vajaa kaksituhatta ihmistä Kreikassa Peloponnesoksen alueella.

## Luokittelu

### Helleenisten kielten sukupuu
kantahelleeni
:1. alkukreikka
::1. doori (länsiryhmä)
:::1. doorilainen murre
::::**1. [[tsakonian kieli]]**
:::2. lounaiset muinaiskreikan murteet
:::3. Akhaian doorilainen murre
::2. mykeneläinen kreikka
:::1. Attikan murre (itäryhmä)
::::1. klassinen kreikka
:::::1. koinee-kreikka
::::::1. Bysantin kreikka
:::::::**1. [[nykykreikka]]**
::::::::* *ks. [[Nykykreikka#Murteet|Nykykreikan murteet]]*
:::2. joonialainen murre (itäryhmä)
::::1. homeerinen kreikka (eeppinen kreikka) 
:::3. akhaialainen murre (keskiryhmä)
::::1. Arkadian murre
::::2. Antiikin Kyproksen murre
::3. aiolialainen murre (keskiryhmä)
:::1. Boiotian murteet
:::2. Thessalian murteet
:::3. Egean murteet
:2. muinaismakedonia

## Katso myös
* Kreikan kieli
* Muinaiskreikka
* Nykykreikka

## Lähteet
Kreikan juutalaiset

**Kreikan juutalaiset** ovat kreikkalaisia, jotka ovat etnisesti juutalaisia tai juutalaisuuteen kääntyneitä. Kreikan alueella on asunut juutalaisia ainakin 300-luvulta eaa. lähtien. Kreikassa on muodostunut muista juutalaisryhmistä erottuva romaniot-diasporayhteisö omalaatuisine traditioineen. Romaniottien perinteinen kieli on jevani.

Kreikan juutalaiset alkoivat käyttämään itsestään Rooman valtakuntaan viittaavaa romaniot-termiä 300–900-lukujen välisenä aikana. Sefardijuutalaisista tuli huomattava juutalaisyhteisö romaniottien ohelle Kreikassa, kun heidät karkotettiin Iberian niemimaalta 1490-luvulla. Suuri osa romaniot-juutalaisista sulautui sefardijuutalaisiin, jotka lopulta muodostuivat romaniotteja suuremmaksi ryhmäksi Kreikassa. Yli 80 % Kreikan juutalaista kuoli holokaustissa, mikä johti myös yhä useampien jäljelle jääneiden romaniottien liittymiseen sefardiyhteisöön. Nykyisin romaniot-kulttuuria ylläpitäviä on pieni määrä ja sen säilymistä pidetään epävarmana.

## Lähteet
No (kappale)

**No** on yhdysvaltalaisen laulajan-lauluntekijän Meghan Trainorin musiikkikappale. Sen julkaisi Epic Records hänen toisen, Thank You-studioalbumin johdantosinglenä 4. maaliskuuta 2016. Kappaleen ovat sanoittaneet Trainor, Ricky Reed, ja Jacob Kasher Hindlin, joista Reed myös tuotti sen. Kappaleen musiikkivideon ohjasi Fatima Robinson ja se julkaistiin YouTubessa 21. maaliskuuta 2016. Video kuvattiin singlen julkaisupäivänä.

"No" oli kaupallisesti kohtalainen menestys, sen päästyä singlelistan kymmenen parhaan joukkoon Australiassa, Espanjassa, Israelissa, Itävallassa, Kanadassa, Latviassa, Skotlannissa ja Yhdysvalloissa sekä kahdenkymmenen parhaan joukkoon Argentiinassa, Irlannissa, Isossa-Britanniassa, Saksassa, Slovakiassa, Tšekissä, Unkarissa ja Uudessa-Seelannissa. Lisäksi se on myynyt Puolassa sekä Yhdysvalloissa kaksinkertaista ja Australiassa sekä Kanadassa jopa kolminkertaista platinaa.

Trainor on esittänyt kappaleen livenä lukuisissa ohjelmissa kuten kolmannessa iHeartRadio Music Awardsissa, The Graham Norton Showssa, The Ellen DeGeneres Showssa ja vuoden 2016 Billboard Music Awardsissa. Lisäksi hän on esittänyt kappaleen oman The Untouchable Tour-kiertueen keikoilla vuoden 2016 aikana.

## Lähteet
Aristias

**Aristias** () oli antiikin kreikkalainen tragediakirjailija. Hän oli Pratinaan poika ja tunnettiin tämän tavoin erityisesti satyyrinäytelmistään.

Aristias mainitaan Sofokleen elämäkerrassa yhtenä niistä näytelmäkirjailijoista, joita vastaan tämä kilpaili. Aristiaan ja hänen isänsä satyyrinäytelmiä pidettiin toiseksi parhaina heti Aiskhyloksen jälkeen. Pausanias kertoo nähneensä Aristiaan haudan Fleiuksessa.

Aristiaan näytelmistä tunnetaan nimiltä seuraavat:

* *Antaios* () (tragedia?)
* *Atalante* () (tragedia?)
* *Keres* () (satyyrinäytelmä)
* *Kyklooppi* () (satyyrinäytelmä)
* *Orfeus* () (tragedia?)

## Lähteet
Ariston (tragediakirjailija)

**Ariston** (, 400/300-luku eaa.) oli antiikin kreikkalainen tragediakirjailija, joka oli kotoisin Ateenasta. Hän oli tragediakirjailija Sofokleen poika.

Aristonin äiti oli Theoris Sikyonlainen. Tämän vuoksi hän ei ollut Sofokleen laillinen poika eikä oikeutettu perimykseen. Tämä aiheutti sukuriitaa hänen velipuolensa Iofonin kanssa. Aristonin poika oli Sofokles nuorempi, joka kirjoitti tragedioita isoisänsä tavoin.

Aristonia itseäänkin pidetään yleensä tragediakirjailijana, koska tämänniminen henkilö mainitaan tragediakirjailijoiden joukossa. Tarkkaan ottaen ei ole kuitenkaan täyttä varmuutta, että kyseessä on sama henkilö.

## Lähteet
Iofon (tragediakirjailija)

**Iofon** (, ; toimi n. 428–405 eaa.) oli antiikin kreikkalainen tragediakirjailija, joka oli kotoisin Ateenasta. Hän oli tragediakirjailija Sofokleen poika.

## Elämä

Iofon oli Sofokleen laillinen poika, päin vastoin kuin velipuolensa Ariston. Hänen äitinsä oli Nikostrate. Iofon esitti tragedioita jo isänsä eläessä, ja heidän kerrotaan myös kilpailleen näytelmäkilpailuissa toisiaan vastaan. Vuonna 428 eaa. Iofon sai toisen palkinnon kilpailussa Euripidesta ja Ionia vastaan. Hän toimi ainakin vielä vuonna 405 eaa., mikä tulee ilmi tuona vuonna esitetystä Aristofaneen *[[Sammakot (Aristofanes)|Sammakoista]]*. Aristofanes sanoo Iofonia ainoaksi hyväksi jäljellä olevaksi tragediakirjailijaksi, mutta esittää epäilyksen, onnistuuko tämä säilyttämään maineensa ilman hieman aiemmin kuolleen isänsä apua. Tämä voi tarkoittaa sitä, että Sofokles auttoi Iofonin näytelmien kirjoittamisessa, tai Iofon esitti isänsä kirjoittamia näytelmiä postuumisti.

Iofonin ja Sofokleen välille syntyi perimysriitaa ilmeisesti, koska Iofon pelkäsi isänsä periyttävän omaisuuttaan Aristonin pojalle Sofokles nuoremmalle, johon tämä oli hyvin kiintynyt. Iofon kuitenkin hävisi asiasta nostamansa oikeusjutun (aiheesta enemmän artikkelissa Sofokles). Sofokleen kerrotaan antaneen pojalleen anteeksi, ja tämän puolestaan asettaneen isänsä haudalle piirtokirjoituksen, joka viittasi *[[Oidipus Kolonoksessa|Oidipukseen Kolonoksessa]]*.

## Näytelmät

Iofonin nimiin laitettiin 50 näytelmää. Niistä on säilynyt vain vähäisiä katkelmia. Näytelmistä tiedetään nimeltä seuraavat:

* *Akhilleus* ()
* *Aktaion* ()
* *Aulodyi* () (satyyrinäytelmä)
* *Bakkhantit* () eli *Pentheus* ()
* *Deksamenos* ()
* *Telefos* ()
* *Troijan tuho* ()

## Lähteet
Iofon

**Iofon** (, ) voi viitata seuraaviin:

* Iofon (toimi n. 428–405 eaa.), tragediakirjailija, Sofokleen poika
* Iofon Knossoslainen, oraakkelinlauseiden sepittäjä

## Lähteet
Sofokles (täsmennyssivu)

**Sofokles** (, ) voi viitata seuraaviin:

* Sofokles (n. 496–406 eaa.), tragediakirjailija
* Sofokles nuorempi (400/300-luku eaa.), edellisen pojanpoika, tragediakirjailija
* Sofokles nuorin, tragediakirjailija ja lyyrinen runoilija
* Sofokles, reettori
* Sofokles, grammaatikko
* Sofokles Sunionlainen (300-luku eaa.), filosofeja vastustanut
* 2921 Sophocles, päävyöhykkeen asteroidi.

## Lähteet
Mette Frederiksenin I hallitus

**Mette Frederiksenin hallitus** oli Tanskan kuningaskunnan 78. hallitus. Frederiksenin hallitus aloitti toimintansa 27. kesäkuuta 2019, kevään 2019 kansankäräjävaalien jälkeen. Frederiksenin hallitus oli vähemmistöhallitus, joka koostui ainoastaan sosiaalidemokraateista.

## Luettelo ministereistä
Hallituksen jäsenet:

## Lähteet
Sofokles nuorempi

**Sofokles nuorempi** (, , 400/300-luku eaa.) oli antiikin kreikkalainen tragediakirjailija, joka oli kotoisin Ateenasta. Hän oli tunnetumman Sofokleen pojanpoika.

Sofokles nuoremman isä oli vanhemman Sofokleen poika Ariston, joka oli myös tragediakirjailija. Vanhempi Sofokles oli selvästi kiintynyt samannimiseen pojanpoikaansa ja opetti tälle tragedian kirjoittamisen taitoa. Kiintymys aiheutti myös sukukateutta hänen poikiensa välillä, sillä Ariston ei ollut Sofokleen lainmukainen perijä toisen pojan Iofonin tapaan. Sofokles nuoremman elinvuosia ei tiedetä tarkasti, mutta hänen arvellaan olleen alle 20-vuotias Sofokleen kuollessa vuonna 406 eaa. Hän aloitti omien tragedioidensa esittämisen vasta kymmenen vuotta myöhemmin vuonna 396 eaa.

Sofokles nuorempi esitti myös isoisänsä tragedioita. Ensimmäisenä hän esitytti postuumisti Sofokleen viimeisen näytelmän *[[Oidipus Kolonoksessa]]* vuonna 401 eaa. Näytelmiä arvellaan olleen muitakin. Eri lähteissä on eri tietoja hänen näytelmiensä ja voittojensa lukumäärästä. Näytelmiä oli noin 40 ja voittoja joko 7, 11 tai 12. Näytelmien sisällöstä ei tiedetä juuri mitään. Klemens Aleksandrialainen mainitsee hänen sanoneen kolmessakin näytelmässään, että Dioskuurit olivat vain ihmisiä. Osa nuoremman Sofokleen näytelmistä päätyi ilmeisesti sekaannuksen vuoksi epäperäisiksi vanhemman Sofokleen näytelmien luetteloihin.

*[[Suda]]n* mukaan Sofokles nuorempi kirjoitti myös elegioita.

## Lähteet
Sofokles nuorin

**Sofokles nuorin** (, ) oli antiikin kreikkalainen tragediakirjailija sekä lyyristä runoutta kirjoittanut runoilija.

Kyseinen Sofokles tunnetaan *[[Suda]]sta* sekä yhdestä Orkhomenoksesta löydetystä piirtokirjoituksesta. Hän eli myöhemmin kuin tunnetummat Sofokles ja Sofokles nuorempi, mutta tarkempaa ajoitusta ei tunneta. Tämän Sofokleen nimiin laitettiin 15 näytelmää.

## Lähteet
San Marinon ritarikunta

**San Marinon ritarikunta**, virallisesti **San Marinon siviili- ja sotilasmeriittien ritarikunta** () on San Marinon tasavallan korkein ja arvostetuin ritarikunta, joka on perustettu 13. elokuuta 1859.

Ritarikunnan jäsenet hyväksyy San Marinon suur- ja yleisneuvosto. Vuoteen 1984 asti ritarikunnan jäsenyys johti myös aatelisarvoon, mutta tästä on sittemmin luovuttu. Perusteiksi jäsenyydelle ovat mm. poikkeuksellinen palvelus tasavallan hyväksi niin sotilas- kuin siviilihenkilöille sekä saavutukset humanistisella, taiteellisella, poliittisella ja tieteellisellä alalla. Saajat on rajattu ainoastaan ulkomaalaisiin.

Ritarikunnan kunnianauha on valkoinen ja siinä on neljä sinistä raitaa. Luokkia ritarikunnassa on yhteensä kuusi:

*  Ketju
*  Suurristi
*  Suurupseeri
*  Komentaja
*  Upseeri
*  Ritari

Lisäksi ritarikuntaan kuuluu kolme mitalia (pronssinen, hopeinen ja kultainen). Ketju lisättiin vuonna 1964 ja sitä myönnetään ainoastaan valtionpäämiehille. Myös kapteenivaltionhoitajat käyttävät asemansa merkkinä ketjua, mutta se on ulkonäöltään erilainen.

Ritarikunnan motto on "jätän teidät vapaiksi molemmista miehistä ()".

## Lähteet
Susarion

**Susarion** ( tai *Sousariōn*; toimi n. 580–564 eaa.) oli antiikin kreikkalainen komediakirjailija, jota pidetään niin kutsutun vanhan komedian perustajana.

## Elämä

Susarionin sanotaan olleen Filinoksen poika ja kotoisin Tripodiskoksesta Megariin alueelta. Sieltä hän muutti Ateenan kaupunkivaltion alueelle Attikaan Ikarionin demokseen, joka tunnettiin Dionysoksen kultistaan. Tämä selittää sen, miksi ateenalaisten lisäksi myös megaralaiset katsoivat keksineensä komedian.

Ennen Susarionin aikaa Ikarionissa ja muissa Attikan demoksissa oli mitä ilmeisimmin harrastettu pilanäytelmiä, jotka liittyivät Dionysokselle omistettuihin juhliin. Susarion oli ensimmäinen, joka kehitti näistä määrämuotoisempia komediaesityksiä, ja näin häntä voidaan pitää komedian varsinaisena perustajana. Megaralainen komedia vaikuttaa kukoistaneen noin 45. tai 46. olympiadista lähtien eli noin vuodesta 600 eaa. eteenpäin. Susarion toi sen Attikaan arviolta noin 50. ja 54. olympiadien välillä eli noin 580–564 eaa.

## Näytelmät

Varhainen attikalainen komedia säilytti megaralaisen komedian karkean ja purevan henkilökohtaisuuksiinkin menevän pilkanteon, joskin kehitti sitä jonkin verran hienostuneemmaksi. Komediaesityksiä voidaan ensimmäistä kertaa alkaa kutsua näytelmiksi, siinä missä ne olivat aiemmin olleet jonkinlaisia ex tempore -esityksiä. Kehittynyt suunnitelmallisuus näkyy muun muassa runomittojen käyttöönotossa. Tämän ei kuitenkaan tarvitse tarkoittaa sitä, että näytelmiä olisi vielä tässä vaiheessa kirjoitettu ylös, ja todennäköisesti asia onkin päinvastoin.

Näytelmien ainoa esittäjä oli tässä vaiheessa kuoro. Komedioissa ei vielä oleteta olleen kovin erityisiä juonia, sillä Aristoteleen mukaan niitä olisi kehittänyt attikalaisessa komediassa ensimmäisenä Krates. Susarionin näytelmien aiheista ja sisällöstä ei tiedetä mitään.

## Myöhempi kehitys

Attikalaisen komedian juurtumisessa ja kehityksessä kesti Susarionin jälkeen vielä pitkään. Vasta 400-luvun eaa. alkupuolella sen edustajina tunnetaan Euetes, Euksenides ja Myllos, jotka toimivat samoihin aikoihin kun Epikharmos kehitti doorilaista komediaa Sisiliassa.

## Lähteet
Lahnaniemen koulu

**Lahnaniemen koulu** on eteläsavolaisen Hirvensalmen kunnan kaakkoisosassa sijaitsevassa Lahnaniemen kylässä toimiva suomenkielinen alakoulu (luokka-asteet e.-6). 

Vuonna 2018 (2016) koulua kävi yhteensä 24 (19) peruskoululaista. Tämän lisäksi koulussa opiskelee noin viisi esikoululaista, joten syksyllä 2019 oppilasmäärä oli eskarilaiset mukaan luettuna 32. Seuraavaksi lukuvuodeksi oppilasmäärän ennakoitiin hieman kasvavan.

## Lähteet

## Aiheesta muualla
*Hirvensalmelainen
Villa Gregoriana

**Villa Gregoriana** on puisto Italiassa, Tivolin kaupungissa. Se sijaitsee kaupungin vanhalla keskuskukkulalla ja sen rakennutti paavi Gregorius XVI vuonna 1835. 

Vuonna 2006 Italia nimesi sen ehdokkaaksi Unescon maailmanperintökohteeksi.

## Lähteet

## Lisää aiheesta
* https://www.fondoambiente.it/luoghi/beni-fai
Sucker for Pain

**Sucker for Pain** on yhdysvaltalaisräppärien Lil Waynen, Wiz Khalifan, Logicin, Ty Dolla Signin sekä yhdysvaltalaisyhtye Imagine Dragonsin musiikkikappale, jolla vierailee myös yhdysvaltalaisyhtye X Ambassadors. Sen julkaisi Atlantic Records elokuvan Suicide Squad soundtrack-albumin toisena singlenä 24. kesäkuuta 2016. Kappaleen ovat sanoittaneet Wayne, Khalifa, Dan Reynolds, Daniel Platzman, Wayne Sermon, Benjamin McKee, Logic, Ty Dolla Sign, X Ambassadors, sekä sen tuottaja Alex da Kid. Kappaleen musiikkivideo julkaistiin singlen julkaisupäivänä.

"Sucker for Pain" sai positiivisen vastaanoton musiikkikriitikoilta, jotka kehuivat sen rytmiä ja biittejä. Arvostelumenestyksen lisäksi kappale oli myös kaupallinen menestys, sen päästyä singlelistan viiden parhaan joukkoon Libanonissa, Norjassa, Portugalissa, Suomessa ja Uudessa-Seelannissa sekä kymmenen parhaan joukkoon Australiassa, Itävallassa, Latviassa, Ruotsissa, Saksassa, Slovakiassa, Tanskassa, Tšekissä ja Venäjällä. Lisäksi se on myynyt Italiassa kaksinkertaista ja Yhdysvalloissa kolminkertaista platinaa.

## Lähteet
Pyhän Agathan ritarikunta

**Pyhän Agathan ritarikunta** () on San Marinon toiseksi korkein ja arvostetuin ritarikunta, joka on perustettu 5. kesäkuuta 1923. Pieniä uudistuksia tehtiin vuonna 1925. Ritarikunta on nimetty San Marinon suojelijan Pyhän Agathan mukaan.

Ritarikunnan suurmestareita ovat San Marinon kapteenivaltionhoitajat.

Jäsenyyden perusteeksi katsotaan hyväntekeväisyys San Marinon hyväksi. Myös muut sellaiset ansiot voidaan palkita tällä ritarikunnalla, joita ei voida palkita San Marinon ritarikunnalla. Saajan ei tarvitse olla San Marinon kansalainen. Uusista jäsenistä päättää erillinen komitea, jonka puheenjohtajia ovat ritarikunnan suurmestarit.

Kunnianauha on tummanpunainen, jota reunustaa molemmin puolin keltainen ja valkoinen raita. Ritarikunnalla on nykyään viisi erillistä tasoa:

*  Suurristi
*  Suurupseeri
*  Komentaja
*  Upseeri
*  Ritari

Ritarikunnan tasot päivitettiin viimeksi vuonna 1946.

## Lähteet
Thespis

**Thespis** (; toimi n. 536 eaa.) oli antiikin kreikkalainen kuoronjohtaja, jota pidetään kreikkalaisen tragedian alullepanijana, vaikkakin hänen todellisesta roolistaan tiedetään vain vähän.

## Elämä ja ura

Thespis oli kotoisin Ateenan kaupunkivaltioon kuuluneesta Attikan Ikarionin demoksesta. Hän vaikutti tyranni Peisistratoksen loppuvuosina noin vuonna 536 eaa. Thespis toimi dithyrambisten kuorojen johtajana ja kouluttajana, ja kehitti niiden esityksiä tehden niihin joitakin uudistuksia. Muutoin hänen elämästään ei tiedetä juuri mitään.

### Tragedian synty

Aiemmin kuoronjohtaja (), joka kertoi Dionysoksen seikkailuista, oli puhutellut välillä kuoroa (), joka oli puolestaan vastannut kuoronjohtajalle. Thespis asetti erillisen henkilön kuoronjohtajan kanssa käytävää dialogia varten. Koska tämän tehtävänä oli vastailla kuoronjohtajalle, hänestä käytettiin nimitystä ”vastaaja” (), mikä kehittyi myöhemmin tarkoittamaan näyttelijää.

Tämä oli eräs askel kohti näytelmien syntyä, mutta ei ole varmuutta siitä, kuinka pitkälle kehitys vielä tässä vaiheessa meni. Jos kuoronjohtaja toimi käytännössä toisena näyttelijänä, Thespistä voisi pitää jo varsinaisten näytelmien perustajana. Jos dialogi sen sijaan säilyi edelleen suhteellisen vähäisessä osassa ja koko esitys oli edelleen enimmäkseen lyyrinen, silloin Thespiksen voidaan nähdä lähinnä muuttaneen perinteistä muotoa jonkin verran, vaikkakin hedelmällisellä tavalla sen myöhemmän kehityksen kannalta. Jälkimmäistä on pidetty todennäköisempänä.

Myös antiikin ajalla näkemykset olivat jakaantuneet: jotkut pitivät Thespistä ensimmäisenä tragediarunoilijana tai tragedian isänä, toiset taas aiemman sikyonilaisen perinteen kehittäjänä. Koska hänen todellisista teoistaan tiedetään vain vähän, tragedian varsinaisena perustajana voidaan pitää myöhemmin vaikuttanutta Aiskhylosta.

Horatius on levittänyt nykyisin väärinkäsityksenä pidettyä ajatusta, jonka mukaan Thespis olisi kierrellyt eri puolilla seurueineen ja pitänyt esityksiä vaunuista. Tämä ajatus saattaa perustua kuitenkin ennemmin Eleusiin mysteereiden kulkueeseen liittyneeseen pilailuun.

## Näytelmät?

Thespiksen nimiin on laitettu seuraavat näytelmät:

* *Papit* ()
* *Peliaan hautakisat* () eli *Forbas* ()
* *Pentheus* ()
* *Puolijumalat* ()

Usein niitä on kuitenkin pidetty epäperäisinä ja myöhempien kirjailijoiden hänen nimiinsä laittamina. Tällaisen mainitsee jo Diogenes Laertios, joka sanoo filosofi Herakleides Pontoslaisen sepittäneen tragedioita ja merkinneen ne Thespiksen nimiin. Thespiksen näytelmien katkelmiksi väitettyjä säkeitä on säilynyt muun muassa Plutarkhoksella, Klemens Aleksandrialaisella ja Julius Polluxilla.

## Lähteet
Heathens

**Heathens** on yhdysvaltalaisen duon Twenty One Pilotsin musiikkikappale. Sen julkaisi Atlantic Records elokuvan Suicide Squad soundtrack-albumin johdantosinglenä 16. kesäkuuta 2016. Kappaleen on sanoittanut Tyler Joseph, joka myös tuotti sen Mike Elizondon kanssa. Kappaleen musiikkivideon ohjasi Andrew Donoho ja se julkaistiin Fueled by Ramenin YouTube-kanavalla 21. kesäkuuta 2016.

"Heathens" oli kaupallisesti kansainvälinen menestys, sen päästyä singlelistan kärkeen Slovakiassa ja Tšekissä sekä viiden parhaan joukkoon Australiassa, Irlannissa, Isossa-Britanniassa, Itävallassa, Kanadassa, Norjassa, Portugalissa, Ranskassa, Skotlannissa, Sveitsissä, Uudessa-Seelannissa ja Yhdysvalloissa. Lisäksi se on myynyt Australiassa, Britanniassa sekä Kanadassa kaksinkertaista, Italiassa kolminkertaista ja Yhdysvalloissa jopa seitsemänkertaista platinaa. Ranskassa puolestaan kappale myi timanttia.

## Lähteet